text: Spænding i Aabenraa
  19 november 2013 kl. 15.48
  Aabenraa har i årevis haft en socialdemokratisk borgmester. Men måske får kommunen en Venstre-borgmester.
  I Aabenraa er valget ekstra nervepirrende for den nye, socialdemokratiske spidskandidat, Povl Kylling Petersen. 
  Den store socialdemokratiske stemmesluger Tove Larsen stopper - og nu er det helt åbent, om Venstre eller socialdemokraterne sætter sig på magten.
  Til TV SYD siger Povl Kylling Petersen, at han ikke har nogen mavefornemmelse, der siger, om han vinder eller ej.
  - Det er helt uforudsigeligt. Jeg tror, det bliver meget tæt, siger Povl Kylling Petersen.
  